HISTORIA DENSI ET RARI. 311 



tarum : ut conspicitur in musco, et hirsutie arborum 

 nonnullarum. Memini me expertum esse, casu quo- 

 dam, non de industria, quod cum aestivo tempore 

 malum citrium, ex parte sectum, in conclavi reli- 

 quissem, post duos menses inveni in parte secta pu- 

 tredinem quandam germinantem ; adeo ut in ca- 

 pillis quibusdam exurgeret ad alitudinem pollicis, 

 ad minus, atque in summitate capillorum singu- 

 lorum adscivisset caput quoddam, instar capitis pu- 

 silli clavi ; plane incipiens imitari plantain. 



25. Similiter, rubigines fiunt in metallis, et vitro 

 et similibus, ex dilatatione spiritus innati, qui tumes- 

 cit, et urget-partes crassiores, easque ante se agit, 

 et extrudit, ut exeat. 



26. Utrum terra in superficie tumescat, prseser- 

 tim ubi glebae sunt spongiosaa et cavae, inquirendum. 

 Certe inveniuntur quandoque in ejusmodi glebis 

 arbores instar malorum navium, quas sub terro non- 

 nullos pedes in altum jacent demersae et sepultse : 

 ut verisimile sit arbores illas per tempestates fuisse 

 olim dejectas ; postea vero, attollente se paulatim 

 terra, coopertas fuisse et sepultas. 



27. At subito et manifeste intumescit terra in 

 terrae motibus, unde saepenumero erumpunt scatu- 

 rigines aquarum, vortices et globi flammarum, vend 

 vebementes et peregrini, atque ejiciuntur saxa, ci- 

 neres. 



28. Neque tamen terrae motus omnes prorsus 

 subito fiunt ; nam evenit nonnunquam, ut terra con- 

 tremuerit per plures dies : et nostro tempore apud 

 nos in agro Herfordiensi fuit terrae motus, admo- 



